സൗദിയില് യഥാര്ത്ഥ ഉടമസ്ഥനെ വെളിപ്പെടുത്തി ബിനാമി ബിസിനസുകാര്ക്ക് ശിക്ഷയില് നിന്ന് രക്ഷപ്പെടാം നിയമലംഘനം ഒഴിവാക്കാന് ആറ് മാസത്തെ സാവകാശം കൂടി അനുവദിച്ചു റിയാദ്: സൗദിയില് ബിനാമി ബിസിനസ് നിയമ വിരുദ്ധമായിരിക്കെ അതില് ഏര്പ്പെട്ടിരിക്കുന്നവര്ക്ക് നിയമലംഘനം ഒഴിവാക്കി ശിക്ഷയില് നിന്ന് രക്ഷപ്പെടാന് അനുവദിച്ച സാവകാശം ആറ് മാസം കൂടി നീട്ടി.നിയമാനുസൃതരായി ബിസിനസ് തുടരാന് യഥാര്ത്ഥ ഉടമസ്ഥനെ വെളിപ്പെടുത്തി നിയമലംഘനം ഒഴിവാക്കി സ്റ്റാറ്റസ് ശരിയാക്കണം. ഇതിനായി നേരത്തെ അനുവദിച്ച കാലാവധി ഓഗസ്റ്റ് 23ന് അവസാനിരിക്കെയാണ് ആറു മാസം കൂടി സമയം അധികം നല്കിയതായി വാണിജ്യമന്ത്രാലയം അറിയിച്ചത്. നിലവില് ബിനാമി ഉടമസ്ഥതയില് പ്രവര്ത്തിക്കുന്ന സ്ഥാപനങ്ങള് 2022 ഫെബ്രുവരി 16 നകം നിയമാനുസൃതമാക്കണം. ഇല്ലെങ്കില് ശിക്ഷാനടപടികള് നേരിടണം. റീട്ടെയില് ഹോള്സെയില്, കോണ്ട്രാക്ടിങ്, ഹോട്ടല് ആന്ഡ് റെസ്റ്റോറന്റ്, ഉല്പാദനം, ഗതാഗതം, വെയര്ഹൗസിങ്, മറ്റ് സേവനപ്രവര്ത്തനങ്ങള് എന്നീ മേഖലകളിലാണ് പ്രധാനമായും പദവി ശരിയാക്കാനുള്ളത്. സൗദി പൗരനും വിദേശിയും ബിസിനസില് പങ്കാളിയാകല്, വിദേശിയുടെ പേരില് സ്ഥാപനം രജിസ്റ്റര് ചെയ്യല്, പുതിയ പങ്കാളിയെ ചേര്ത്ത് സൗദി പൗരന് ബിസിനസ് തുടരല്, സ്ഥാപനത്തിന്റെ ക്രയവിക്രയം സൗദി പൗരന് ഏറ്റെടുക്കല്, വിദേശി പൗരന് പ്രീമിയം ഇഖാമ ലഭ്യമാക്കല്, വിദേശി ഫൈനല് എക്സിറ്റില് രാജ്യം വിടല് എന്നിങ്ങനെയാണ് സ്റ്റാറ്റസ് ശരിയാക്കാനുള്ള മാര്ഗനിര്ദേശങ്ങള്. Stories you may Like